ΚΑΝΟΝΙΣΜΟΣ ( ΕΟΚ ) αριθ . 1026/91 ΤΟΥ ΣΥΜΒΟΥΛΙΟΥ της 22ας Απριλίου 1991 για την τροποποίηση του κανονισμού ( ΕΟΚ ) αριθ . 1208/81 περί της θεσπίσεως κοινοτικής κλίμακας κατατάξεως σφαγίων των χονδρών βοοειδών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1358/80 του Συμβουλίου της 5ης Ιουνίου 1980 περί καθορισμού, για την περίοδο εμπορίας 1980/81 της τιμής προσανατολισμού και της τιμής παρεμβάσεως των χονδρών βοοειδών και της εφαρμογής κοινοτικής κλίμακας κατατάξεως σφαγίων των χονδρών βοοειδών ( 1 ), και ιδίως το άρθρο 4 παράγραφος 1,

την πρόταση της Επιτροπής,

Εκτιμώντας :

ότι ο κανονισμός ( ΕΟΚ ) αριθ . 1208/81 ( 2 ), θεσπίζει κοινοτική κλίμακα κατατάξεως σφαγίων των χονδρών βοοειδών -

ότι η γενετική πρόοδος η οποία απορρέει από την επιλογή βοοειδών καθιστά σκόπιμο να προσαρμοσθεί η κοινοτική κλίμακα κατατάξεως σφαγίων των χονδρών βοοειδών έτσι ώστε να ληφθεί υπόψη η ύπαρξη ευρύπυγων ζώων - ότι, για το σκοπό αυτό, πρέπει να προβλεφθεί η προαιρετική προσθήκη μιας κατηγορίας διάπλασης ανώτερης από τις ήδη υπάρχουσες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 1208/81 τροποποιείται ως εξής :

1 . Το άρθρο 3 αντικαθίσταται από το ακόλουθο κείμενο :

"Άρθρο 3

1 . Τα σφάγια των χονδρών βοοειδών κατανέμονται στις ακόλουθες κατηγορίες :

Α. σφάγια νεαρών μη ευνουχισμένων αρρένων ζώων, ηλικίας κάτω των δύο ετών,

Β . σφάγια άλλων μη ευνουχισμένων αρρένων ζώων,

Γ. σφάγια ευνουχισμένων αρρένων ζώων,

Δ . σφάγια θηλέων ζώων που έχουν ήδη γεννήσει,

Ε . σφάγια άλλων θηλέων ζώων .

Με την επιφύλαξη των κανόνων που εφαρμόζονται στον τομέα της παρέμβασης, τα γράμματα Α, Β, Γ, Δ και Ε χρησιμοποιούνται για την επισήμανση των σφαγίων από την 1η Ιανουαρίου 1992 .

Τα κριτήρια που επιτρέπουν τη διαφοροποίηση μεταξύ των κατηγοριών σφαγίων καθορίζονται με τη διαδικασία του άρθρου 27 του κανονισμού ( ΕΟΚ ) αριθ. 805/68 .

2 . Η κατάταξη των σφαγίων χονδρών βοοειδών πραγματοποιείται εκτιμώντας διαδοχικά :

α ) τη διάπλαση -

β ) την κατάσταση παχύνσεως,

όπως καθορίζονται στα παραρτήματα Ι και ΙΙ αντίστοιχα .

Τα κράτη μέλη μπορούν να χρησιμοποιούν την κατηγορία διαπλάσεως που ορίζεται στο παράρτημα Ι με το γράμμα S, προκειμένου να λαμβάνονται υπόψη, με την προαιρετική προσθήκη μιας ανώτερης κατηγορίας διάπλασης από τις ήδη υπάρχουσες ( ευρύπυγος τύπος ), τα χαρακτηριστικά ή η αναμενόμενη εξέλιξη μιας ειδικής παραγωγής .

Τα κράτη μέλη που σκοπεύουν να κάνουν χρήση της ευχέρειας αυτής, το γνωστοποιούν στην Επιτροπή και στα άλλα κράτη μέλη .

3 . Τα κράτη μέλη δύνανται να υποδιαιρούν σε τρεις το πολύ υποκατηγορίες τις κατηγορίες που προβλέπονται στα παραρτήματα Ι και ΙΙ ."

2 . Το παράρτημα Ι αντικαθίσταται από το παράρτημα του παρόντος κανονισμού . Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Λουξεμβούργο, 22 Απριλίου 1991 . Για το Συμβούλιο

Ο Πρόεδρος

R . STEICHEN ( 1 ) ΕΕ αριθ . L 140 της 5 . 6 . 1980, σ . 4 . ( 2 ) ΕΕ αριθ . L 123 της 7 . 5 . 1981, σ . 3 .

ΠΑΡΑΡΤΗΜΑ

"ΠΑΡΑΡΤΗΜΑ Ι

ΔΙΑΠΛΑΣΗ

Ανάπτυξη των πλαγίων όψεων του σφαγίου, και ιδίως των σημαντικότερων μερών αυτού ( μηρός, πλάτη, ωμοπλάτη )

Κατηγορία διάπλασης Περιγραφή S ανώτερη Πλάγιες όψεις εξαιρετικά καμπύλες - εξαιρετική μυϊκή ανάπτυξη με διπλό μυϊκό όγκο (" ευρύπυγα ") E εξαιρετική Όλες οι πλάγιες όψεις - καμπύλες έως πολύ καμπύλες - εξαιρετική μυϊκή ανάπτυξη U πολύ καλή Πλάγιες όψεις καμπύλες στο σύνολό τους - πολύ καλή μυϊκή ανάπτυξη R καλή Πλάγιες όψεις ευθύγραμμες στο σύνολό τους - καλή μυϊκή ανάπτυξη O αρκετά καλή Πλάγιες όψεις ευθύγραμμες έως κοίλες - μέση μυϊκή ανάπτυξη P μέτρια Όλες οι πλάγιες όψεις κοίλες έως πολύ κοίλες - περιορισμένη μυϊκή ανάπτυξη"